Diari Oficial de la Generalitat Valenciana


Sumari del DOGV 9637, del 12-07-2023 (2023/7112)

Anunci pel qual se sotmeten a nova informació pública les sol·licituds d'autorització administrativa prèvia, autorització administrativa de construcció i la declaració d'utilitat pública, en concret, corresponent a una central fotovoltaica i la seua infraestructura d'evacuació amb potència a instal·lar de 9.990 kW, situada al terme municipal d'Orihuela, sotmesa a avaluació d'impacte ambiental ordinària. Expedient ATREGI/2020/142/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9637

Data del DOGV
:   12-07-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/7112


Data del document
:   07-06-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a nova informació pública les sol·licituds d'autorització administrativa prèvia, autorització administrativa de construcció i la declaració d'utilitat pública, en concret, corresponent a una central fotovoltaica i la seua infraestructura d'evacuació amb potència a instal·lar de 9.990 kW, situada al terme municipal d'Orihuela, sotmesa a avaluació d'impacte ambiental ordinària. Expedient ATREGI/2020/142/03. [2023/7112]  
  
Als efectes que preveuen:  
- El Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
- La Llei 24/2013, de 26 de desembre, del sector elèctric.  
- El Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
- La Llei 21/2013, de 9 de desembre, d'avaluació ambiental, i el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
- La Llei 3/2014, d'11 de juliol, de vies pecuàries de la Comunitat Valenciana.  
- La Llei 43/2003, de 21 de novembre, de forests.  
- La Llei 14/2003, de 10 d'abril, de patrimoni de la Generalitat, respecte de la utilització i l'aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a nova informació pública les sol·licituds d'autorització administrativa prèvia, autorització administrativa de construcció i declaració d'utilitat pública, en concret, de la instal·lació elèctrica que s'indica, sotmesa a avaluació d'impacte ambiental ordinària:  
Peticionari: Amber Solar Power Dieciséis, SL (NIF C37020839), amb domicili social al carrer Núñez de Balboa núm. 33, 1r A, CP 28529 Madrid.  
Objecte de la sol·licitud: sol·licitud d'autorització administrativa prèvia i de construcció de la central fotovoltaica denominada FV Torremendo I, amb potència a instal·lar de 9.990 kW, incloent-hi les seues infraestructures d'evacuació.  
Emplaçament de la planta generadora: polígon 115, parcel·les 5, 13 i 9004, del terme municipal d'Orihuela (Alacant).  
Emplaçament de la infraestructura d'evacuació: polígon 115, parcel·les 13, 12, 11 i 9001; polígon 103, parcel·les 73 i 76; polígon 106, parcel·les 9012, 8, 14, 9002, 9003, 9004, 31 i 36; polígon 107, parcel·les 9003, 12, 119, 116, 3, 4, 9008 i 120, del terme municipal d'Orihuela (Alacant); polígon 12, parcel·les 39, 15, 14, 11, 10, 9, 1, 9001; polígon 11, parcel·la 9003; polígon 14, parcel·les 41, 47, 40, 9012, 49, 50, 51, 35, 52, 53, 9011, 54, 104, 9008, 103, 26, 9005, 9009 i 20; polígon 1, parcel·les 9003, 10, 11, 9004, 15, 35, 9005, 36, 34, 33, 23 i 9008; polígon 3, parcel·les 9, 10, 9027, 7, 26, 27, 163 i 159, del terme municipal de San Miguel de Salinas (Alacant); polígon 15, parcel·les 9001, 37, 38, 42, 9006, 9007, 41, 9014, 46 i 9030, del terme municipal d'Almoradí (Alacant); polígon 5, parcel·les 9020, 132, 9027, 195, 118, 113, 9023 i 112; polígon 4, parcel·les 9023, 94, 135, 9025, 137 i 171, del terme municipal de Los Montesinos (Alacant).  
Òrgan ambiental competent per a emetre la declaració d'impacte ambiental: Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica.  
Documents sotmesos a informació pública:  
- Projecte planta fotovoltaica. Projecte d'instal·lació solar fotovoltaica FV Torremendo I, de 9,99 MW (potència instal·lada) mitjançant seguidor 1 eix.  
- Projecte infraestructura evacuació. Projecte per a autorització administrativa de construcció línia aèria-subterrània 20 kV d'evacuació del projecte fotovoltaic Torremendo I.  
- Annex. Pla de desmantellament i restitució de condicions inicials.  
  
- Estudi d'integració paisatgística.  
- Document ambiental. Estudi d'impacte ambiental. Planta solar fotovoltaica connectada a xarxa de distribució denominada FV TORREMENDO I de 9,9 MW (potència instal·lada) i línia d'evacuació 20 kV TM d'Orihuela, San Miguel de Salinas, Almoradí i Los Montesinos (Alacant).  
- Annex. Estudi d'afeccions Xarxa Natura 2000.  
- plec general de normes de seguretat en prevenció d'incendis forestals.  
- Separates dirigides a:  
• Ajuntament d'Orihuela  
• Ajuntament d'Almoradí  
• Ajuntament de Los Montesinos  
• Ajuntament de San Miguel de Salinas  
• Confederació Hidrogràfica del Segura, OA  
• I-DE Redes Eléctricas Inteligentes, SAU.  
• Red Eléctrica De España, SAU.  
• Conselleria de Política Territorial, Obres Públiques i Mobilitat. Subdirecció General d'Infraestructura Verda, Paisatge i Gestió Territorial.  
• Conselleria d'Agricultura, Desenvolupament Rural, Emergència Climàtica i Transició Ecològica.  
• Conselleria de Política Territorial, Obres Públiques i Mobilitat. Direcció General d'Obres Públiques, Transport i Mobilitat Sostenible.  
• Conselleria d'Educació, Cultura i Esport.  
• Ministeri de Transports, Mobilitat i Agenda Urbana.  
• Mancomunitat dels Canals del Taibilla, OA.  
• Subdelegació del Govern. Àrea d'Indústria i Energia.  
• Comunitat de Regants Regs de Llevant Marge Dret del Riu Segura.  
• CLH.  
• Diputació d'Alacant.  
• Telefónica, SA.  
• Nedgia Cegas, SA.  
- Relació de béns i drets afectats.  
Pressupost: 6.274.483,13 €  
Característiques principals:  
Instal·lació fotovoltaica: la central fotovoltaica denominada FV Torremendo I, amb una potència màxima total dels mòduls fotovoltaics (pic) de 11.992,5 kWp, potència nominal dels inversors de 9,90 MW i capacitat d'accés concedida de 10 MW, està composta per un camp generador de 19.500 mòduls fotovoltaics de 615 Wp, muntats directament sobre seguidors a un eix clavats en el terreny. Aquests mòduls fotovoltaics es connecten amb 54 inversors de 185 kW i aquests, al seu torn, amb 2 estacions transformadores que contenen cadascuna 1 transformador de 0,8/20 kV de 6.500 kVA. Això suposa una potència nominal d'inversors de 9,90 MW, inferior a la capacitat d'accés concedida. Cada estació transformadora es connectarà mitjançant una línia subterrània MT de 20 kV fins al centre de protecció i mesura prefabricat situat en la parcel·la 13 del polígon 115 del terme municipal d'Orihuela (Alacant), i del qual partirà una línia d'evacuació aèria-subterrània 20 kV de 15.202,6 metres de longitud total, dels quals hi haurà un tram subterrani HEPRZ1 12/20kV d'alumini 1 × 400 mm² K Al + H16 de 9.006,6 metres, i un tram aeri simple circuit d'alumini-acer (2 conductors per fase) LA-180 (147-AL1/34-ST1A) de 6.196 metres, fins a l'ST San Miguel de Salinas 20 kV de la xarxa de distribució que subjau del nus de la xarxa de transport San Miguel de Salinas 220 kV.  
  
Finalitat: generar energia elèctrica mitjançant una instal·lació solar fotovoltaica, així com evacuar-la a la xarxa de distribució d'energia elèctrica.  
Requereix una avaluació detallada de repercussions sobre la Xarxa Natura 2000, per la qual cosa si de l'avaluació resulta que hi ha afecció a l'espai Xarxa Natura 2000, mentre no s'acredite la inexistència d'alternatives, no s'haja declarat per llei o per un acord de Consell de Ministres o del Consell l'existència de raons d'interés públic de primer ordre i no s'hagen fixat mesures compensatòries que garantisquen la coherència global de la Xarxa Natura 2000, aquest òrgan s'abstindrà d'autoritzar o aprovar el projecte indicat.  
La documentació s'exposarà per a consulta pública en l'adreça electrònica següent: https://cindi.gva.es/es/web/energia/alacant, en castellà, i https://cindi.gva.es/va/web/energia/alacant, en valencià, en l'apartat «Informació Pública», disponibles l'endemà de la publicació.  
  
Cosa que es fa pública per a coneixement general i perquè totes les persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al c/ Churruca, 29, així com dirigir al servei territorial esmentat les al·legacions que es consideren oportunes en el termini de trenta dies comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent: https://www.gva.es/va/inicio/procedimientos'id\_proc=15970&version=amp, o per qualsevol dels mitjans que indica l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, que interposen els recursos procedents contra la resolució definitiva del procediment.  
  
Alacant, 7 de juny de 2023.- La cap del Servei Territorial d'Indústria, Energia i Mines d'Alacant, Rosa María Aragonés Pomares.